དེ་བཞིན་ཁྱིམ་ཚང་སོ་སོའི་ནང་གི་ཕ་མ་དང་སྤུན་མཆེད་ཚོའི་ཐོག་ནས་ཀྱང་ཕྲུ་གུ་ལ་བྱམས་པོ་བྱས།མ་འགྲིག་མ་འཐུས་པ་ཡོད་ན་གསལ་པོའི་ཐོག་ནས་རྒྱུ་མཚན་བཤད་དེ་སྐྱོན་སེལ་བྱེད་པ་མ་གཏོགས།གདོང་ནག་པོ་བསྟན་པ་དང༌།ལྷག་དོན་ཕྲུ་གུ་ཆུང་ཆུང་ཚོར་ཁོང་ཁྲོའི་རྣམ་འགྱུར་བསྟན་ན།ཕྲུ་གུའི་བསམ་བློའི་ནང་ལ་གནོད་སྐྱོན་ཆེན་པོ་ཡོང་གི་རེད།འཁྱོག་པོ་ཡོ་བསྲང་བྱེད་དགོས་ཀྱང་བྱེད་སྟངས་ཐད་རྒྱུ་མཚན་བཤད།གཞན་དག་གང་བྱུང་མང་བྱུང་བྱེད་མཁན་དེ་ཚོ་དཔེ་ལ་བཀོད།དེ་འདྲའི་ཐབས་མཁས་ཐོག་ནས་བསླབ་བྱ་བྱེད་པ་མ་གཏོགས།ཨར་གཅུན་བྱས་ནས་ཕྲུ་གུའི་བསམ་བློ་མེ་ཏོག་གི་མྱུ་གུ་ལྟར་འཚར་ལོངས་ཡོང་བཞིན་པ་དེ་རྡོག་བརྫིས་བཏང་བ་ལྟ་བུ་བྱས་ན་རྩ་བ་ཉིད་ནས་ཡག་པོ་མེད།